லகோடா சியோக்ஸ் "சிக்ஸ் க்ராண்ட்ஃபாதர்ஸ்" என்று முதலில் அறியப்பட்டது. 1885 ஆம் ஆண்டு காலத்திலான படையெடுப்பின் போது நியூ யார்க் நகரத்தின் சிறப்புமிக்க வழக்கறிஞராக இருந்த சார்லஸ் ஈ. ரஷ்மோர் என்பவரின் நினைவாக இந்த மலைக்கு மவுண்ட் ரஷ்மோர் எனப் பெயர் மாற்றம் செய்யப்பட்டது. ஆரம்பத்தில் சௌத் டகோடா மாவட்டத்தில் உள்ள ப்ளாக் ஹில்ஸ் பகுதியில் சுற்றுலாப் பயணிகளின் வரவை அதிகரிக்க ரஷ்மோர் சிற்பவேலைத் திட்டம் மேற்கொள்ளப்பட்டது. அமெரிக்க சட்டமன்ற பிரதிநிதிக்குழு மற்றும் அதிபர் கால்வின் கூலிட்ஜ் ஆகியோருக்கு இடையே ஏற்பட்ட நீண்ட பேச்சு வார்த்தைக்கு பிறகு இந்த திட்டம் அமெரிக்க சட்டமன்ற பிரதிநிதிக்குழுவின் ஒப்புதலைப் பெற்றது. சில சேதங்களுடன் எந்தவித இறப்பும் இல்லாமல் இந்த சிற்ப வடிவமைப்பு 1927 ஆம் ஆண்டு தொடங்கி 1941 ஆம் ஆண்டில் முடிவுற்றது.

"சிக்ஸ் கிராண்ட்ஃபாதர்ஸ்" என்று இருந்த போது, லகோடா தலைவர் ப்ளாக் எல்க் என்பவரின் புனிதப் பயணம் முடிவுற்ற ஹார்னே பீக் என்ற வழியின் ஒரு பகுதியாக இந்த மலை இருந்தது. 1875 ஆம் ஆண்டு முதல் 1877 ஆம் ஆண்டு வரை இருந்த தொடர்ச்சியான இராணுவ படையெடுப்புகளைத் தொடர்ந்து அமெரிக்க ஒன்றியம் இந்த பகுதியின் கட்டுப்பாட்டை எடுத்துக் கொண்டது, 1868 ஆம் ஆண்டின் லேரமீ கோட்டை உடன்படிக்கை என்ற உரிமை சாசனம் அடிப்படையில் தற்போதும் விவாதங்கள் நடைபெற்றுக் கொண்டிருக்கின்றன ("சர்ச்சைகள்" என்ற பகுதியைக் காண்க). வெள்ளை நிற அமெரிக்க குடியேற்றத்தார் இந்த சிகரத்தை கோகர் மவுண்டைன் (Cougar Mountain), சுகர்லோஃப் மவுண்டைன் (Sugarloaf Mountain), ஸ்லாபர் மவுண்டைன் (Slaughterhouse Mountain), மற்றும் கீஸ்டோன் க்ளிஃப்ஸ் (Keystone Cliffs) என்று பல்வேறு பெயர்களில் அழைக்கின்றனர். ரஷ்மோர், டேவிட் ஸ்வான்ஸே (இவரது மனைவி கேரீ எழுத்தாளர் லாரா இன்கால்ஸ் வில்டர் மற்றும் பில் சைல்ஸ் ஆகியோரின் சகோதரி ஆவார்) ஆகியோரின் பயணத்தின் போது மவுண்ட் ரஷ்மோர் என்று பெயர் மாற்றப்பட்டது.

1923 ஆம் ஆண்டு மவுண்ட் ரஷ்மோரை சௌத் டகோடாவின் சுற்றுலாத் தளமாக மாற்றும் சிந்தனை வரலாற்றாசிரியர் டோனே ராபின்சன் அவர்களுக்கு உதித்தது. சிற்ப கலைஞர் குட்ஸோன் போர்கலம் என்பவரை ப்ளாக் ஹில்ஸ் பகுதிக்கு பயணம் செய்து அங்கு சிற்பம் செதுக்க இயலுமா என்பது பற்றி உறுதியளிக்குமாறு 1924 ஆம் ஆண்டு ராபின்சன் அறிவுறுத்தினார். ஜார்ஜியாவின் ஸ்டோன் மவுண்டேன் பகுதியில் பாஸ்-ரிலீஃப் நினைவுச்சின்னத்தை கான்பிடரேட் தலைவருகளுக்காக கான்பிடரேட் மெமோரியல் கார்வின்ங் என்ற பெயரில் அதிகாரிகளுடன் கருத்து வேறுபாடு கொண்டு உருவாக்கும் முயற்சியில் போர்க்லம் இருந்தார். நீடில்ஸ் என்று அறியப்படும் கிரானைட் தூண்களாக சிற்பங்களை வடிவமைப்பது ஆரம்ப திட்டமாக இருந்தது. ஊசி போன்ற தூண்கள் மிக மெல்லியதாக இருந்ததால் அவை சிற்பத்தை தாங்குவது கடினம் என்று போர்க்லம் உணர்ந்தார். தென்கிழக்கு பகுதியை நோக்கியவாறு மற்றும் அதிகளவு சூரிய ஒளி படும் விதத்தில் இருந்த மவுண்ட் ரஷ்மோர் பகுதியை தேர்வு செய்தார். மவுண்ட் ரஷ்மோரைக் கண்ட பிறகு, "இந்த வானத்தை நோக்கி அமெரிக்க பயணிக்கும்" என்று போர்க்லம் கூறினார். 1925 ஆம் ஆண்டு மார்ச் மாதம் 3 ஆம் தேதி மவுண்ட் ரஷ்மோர் தேசிய நினைவு ஆணையத்தை அமெரிக்க கூட்டாட்சி மன்றம் (Congress) அங்கீகரித்தது. குடியரசுக் கொள்கையைச் சார்ந்த இரண்டு நபர்களுடன் ஒரு மக்களாட்சி கொள்கையின் நபரும் அவர்களுடன் வாஷிங்டனையும் சேர்ந்து உருவமாக வைக்குமாறு அதிபர் கூலிட்ஜ் வற்புறுத்தினார்.

அமெரிக்க ஒன்றியத்தின் முதல் 150 ஆண்டுகள் வரலாறு பற்றிய நினைவாக அமெரிக்க ஒன்றியத்தின் அதிபர்கள் ஜார்ஜ் வாஷிங்டன், தாமஸ் ஜெபர்சன், தியோடோர் ரூஸ்வெல்ட் மற்றும் ஆப்ரகாம் லிங்கன் ஆகியோரின் பிரம்மாண்டமான 60-அடி (18 மீ) சிற்பங்களை குட்ஸோன் போர்க்லம் மற்றும் 400 பணியாளர்கள் இணைந்து 1927 ஆம் ஆண்டு அக்டோபர் மாதம் 4 ஆம் தேதி முதல் 1941 ஆம் ஆண்டு அக்டோபர் மாதம் 31 ஆம் தேதி வரை செதுக்கினர். குடியரசை பாதுகாத்தல் மற்றும் தங்களது காலத்தில் குடியரசை வலியுறுத்த பங்கு கொண்டதற்காக இந்த அதிபர்களை போர்க்லம் தேர்வு செய்தார். தாமஸ் ஜெபர்சனின் உருவம் முதலில் வாஷிங்கடன் உருவத்தின் வலது புறத்தில் அமைந்து இருந்தது வேலை முடிந்த பிறகு இந்த பாறை பொருத்தமற்றது என்று கண்டறியப்பட்டது இதன் காரணமாக ஜெபர்சன் உருவம் வெடிப் பொருட்களால் உடைக்கப்பட்டு புதிய உருவம் வாஷிங்டன் உருவத்திற்கு இடது புறத்தில் செதுக்கப்பட்டது.

1933 ஆம் ஆண்டு நேஷனல் பார்க் சர்விஸ் அமைப்பு மவுண்ட் ரஷ்மோரை தங்களது அதிகாரத்தின் கீழ் எடுத்துக் கொண்டது. இதன் அகக்கட்டமைப்பை செம்மைப்படுத்துவதன் மூலம் பொறியாளர் ஜூலியன் ஸ்பாட்ஸ் இந்த திட்டத்திற்கு உதவினார். எடுத்துக்காட்டாக, இவர் வைத்திருந்த புதிய தரம் கொண்ட நான்கு சக்கர வண்டியின் காரணமாக பணியாளர்கள் மவுண்ட் ரஷ்மோரின் உச்சிக்கு எளிதாக சென்றடைந்தனர். 1934 ஆம் ஆண்டு ஜூலை 4 ஆம் தேதி வாஷிங்டனின் முகம் முழுமையாக முடிக்கப்பட்டு அர்ப்பணிக்கப்பட்டது. தாமஸ் ஜெபர்சனின் முகம் 1936 ஆம் ஆண்டிலும், ஆப்ரகாம் லிங்கனின் முகம் 1937 ஆம் ஆண்டு செப்டம்பர் மாதம் 17 ஆம் தேதியிலும் அர்ப்பணிக்கப்பட்டது. மக்கள்-உரிமைகளின் தலைவர் சூசன் பி. அந்தோனியின் தலையையும் இணைக்க வேண்டும் என்று அமெரிக்க ஒன்றியத்தின் கூட்டாட்சி மன்றத்தில் ஒரு மசோதா 1937 ஆம் ஆண்டு கொண்டுவரப்பட்டது ஆனால் கூட்டரசு கோட்பாட்டின் நிதி ஒதுக்கீட்டின் படி இந்த தலைகளுக்கு மட்டுமே அனுமதி வழங்கப்பட்டது இதன் படி இவைகள் முன்பே தொடங்கப்பட்டதாக இந்த மசோதாவில் பிற்சேர்க்கையாக இணைக்கப்பட்டது. 1939 ஆம் ஆண்டில் தியோடோர் ரூஸ்வெல்ட்டின் முகம் அர்ப்பணிக்கப்பட்டது.

சிற்பக் கலையுடன் தொடர்புடைய கருவிகள் மற்றும் ஒரே மாதிரி காட்சியமைப்பு கொண்ட உருவங்களை வெளிப்படுத்தும்- ஸ்கல்படர் ஸ்டூடியோ 1939 ஆம் ஆண்டில் போர்க்லம் வழிகாட்டுதலின் கீழ் உருவாக்கப்பட்டது. இரத்த நாளத்தில் அடைப்பு காரணமாக 1941 ஆம் ஆண்டு மார்ச் மாதம் போர்க்லம் இறந்தார். இவரது மகன் லிங்கன் போர்க்லம் இந்த திட்டத்தை தொடர்ந்தார். தலைப் பகுதியிலிருந்து இடுப்பு பகுதி வரை செதுக்குவதாக முதலில் திட்டமிடப்பட்டிருந்தது ஆனால் போதுமான அளவு தொகை ஒதுக்கீடு இல்லாத காரணத்தினால் செதுக்குவது முடிக்கப்பட்டது. லூசியானா பர்சேஸ் பகுதி வடிவத்தில் டெக்லரேசன் ஆப் இண்டிபெண்டன்ஸ், யூ.எஸ். கன்ஸ்டியூஸன், லூசியானா பர்சேஸ் நினைவாக எட்டு-அடி உயரமுள்ள எழுத்துக்களையும் மற்றும் பானாமா கால்வாய் பகுதிக்காக கையகப்படுத்தப்பட்ட அலாஸ்கா முதல் டெக்சாஸ் வரையிலான மற்ற ஏழு பகுதிகளின் பெயர்களையும் கொண்டிருக்கும் மிகப்பெரிய பலகையை அமைப்பது என்று போர்க்லம் திட்டமிட்டு இருந்தார்.

இந்தத் திட்டத்தின் மதிப்பு சுமார் 989,992.32 அமெரிக்க டாலர்களாகும். இவ்வளவு பெரிய சிற்ப செதுக்குதல் பணியினை நிறைவேற்றும் போது ஒருவரும் இறக்க வில்லை என்பது மிகவும் குறிப்பிடத்தக்க விஷயமாகும்.

1966 ஆம் ஆண்டு அக்டோபர் மாதம் 15 ஆம் தேதி வரலாற்று இடங்கள் பற்றிய தேசிய பதிவேட்டில் மவுண்ட் ரஷ்மோர் பட்டியலிடப்பட்டது. 1934 ஆம் ஆண்டின் கல்லூரி பருவங்களின் குழுவில் வெற்றியாளாராக தேர்ந்தெடுக்கப்பட்ட நீப்ராஸ்கா பகுதியைச் சேர்ந்த மாணவர் வில்லியம் ஆண்ட்ரூ புர்கெட் எழுதிய கட்டுரை, 1973 ஆம் ஆண்டு சிற்பத்தின் உச்சியில் வெண்கல தகட்டில் வைக்கப்பட்டது. 1991 ஆம் ஆண்டு அதிபர் ஜார்ஜ்.ஹச். டபிள்யூ. புஷ் அதிகாரப்பூர்வமாக மவுண்ட் ரஷ்மோரை அர்ப்பணித்தார்.

செதுக்கப்பட்ட முகங்களுக்கு பின் பதினாறு பீங்கான் பூச்சு மரச்சட்டங்களுடன் காப்பறைகள் சேர்ந்து பாறைக்கு உள்ளே செங்குத்தான பள்ளதாக்காக வெட்டப்பட்டுள்ளது. இந்த மரச்சட்டங்களில் சுதந்திரம் பற்றிய அறிவிப்பு மற்றும் அரசியலமைப்பு பற்றிய எழுத்து வடிவங்கள், நான்கு அதிபர்கள் மற்றும் போர்க்லம் பற்றிய வாழ்கை வரலாறு, மற்றும் அமெரிக்க ஒன்றியத்தின் வரலாறு ஆகியவை இடம்பெற்றுள்ளன. ஹால் ஆஃப் ரெக்கார்ட்ஸ் பகுதிக்கு செல்லும் வழியாக அறைகள் உருவாக்கப்பட்டன; காப்பறைகள் 1998 ஆம் ஆண்டு அமைக்கப்பட்டன.

பத்து ஆண்டுகள் மறு உருவாக்கம் செய்யப்பட்டு பார்வையாளர் மையம், லிங்கன் போர்க்லம் அருங்காட்சியகம் மற்றும் அதிபர்களின் சுவடு ஆகியவற்றை கொண்ட பார்வையாளருக்கான வசதிகள் மற்றும் சுற்றிப் பார்க்கும் வசதிகளுடன் 1998 ஆம் ஆண்டு முடிக்கப்பட்டது. இந்த நினைவுச்சின்னத்தை பராமரிப்பதற்கு விரிசல்களைக் கண்டறியவும் சரிசெய்யவும் மலை ஏறுபவர்கள் ஆண்டுதோறும் தேவைப்படுகின்றனர். மரப்பாசிகளை நீக்குவதற்காக இந்த நினைவுச்சின்னம் சுத்தம் செய்யப்படவில்லை. ஒரே ஒரு முறை மட்டும் சுத்தம் செய்யப்பட்டுள்ளது. சுத்தம் செய்யும் கருவிகளை தயார் செய்யும் ஜெர்மன் தயாரிப்பாளர் கார்செர் ஜிஎம்பிஹெச் (GmbH) தண்ணீரை வேகமாக அடித்து இலவசமாக சுத்தம் செய்யும் செயலை 2005 ஆம் ஆண்டு ஜூலை மாதம் 8 ஆம் தேதி மேற்கொண்டார்.

வரலாறு
நிலவியல்
சுற்றுலாத்துறை
சூழலியல்